# Direcció general d'Indústries Culturals i Cooperació

La Direcció general d'Indústries Culturals i Cooperació és un òrgan de gestió amb dependència orgànica directa del Ministeri de Cultura i Esport.

## Funcions

Les competències d'aquesta direcció general es regula en l'article 5 del Reial decret 817/2018, de 24 de març, i li atorga les següents competències:
* El disseny de les polítiques de promoció de les indústries culturals, així com el seu desenvolupament, o coordinació quan corresponguin a competències concretes de la resta dels centres directius o organismes públics del Departament.
* El disseny de les polítiques d'acció i promoció cultural, així com el seu desenvolupament, o coordinació quan corresponguin a competències concretes de la resta dels centres directius o organismes públics del Departament. La col·laboració amb altres institucions, entitats i persones públiques o privades per al desenvolupament de programes d'acció cultural conjunts.
* L'impuls de la participació de la societat en els processos de creació, dinamització cultural i obtenció de recursos a través de programes de patrocini, voluntariat i turisme cultural, en coordinació, en aquest últim cas, amb els òrgans de l'Administració General de l'Estat competents en matèria de promoció turística.
* L'establiment i la gestió, si escau, del règim de subvencions i ajudes que no siguin competència específica d'un altre òrgan directiu, d'acord amb els objectius determinats als programes del Ministeri.
* La coordinació i assessorament de qüestions de caràcter internacional i cooperació tècnica de l'àmbit competencial del Departament, sense perjudici de les competències d'altres Ministeris en la matèria.
* L'exercici, en coordinació amb el Ministeri d'Afers Exteriors, Unió Europea i Cooperació d'Espanya de les competències en relació amb els organismes internacionals i amb la Unió Europea en les matèries pròpies del Departament no expressament assignades a altres òrgans directius.
* La participació en la preparació de tractats, convenis i programes de cooperació internacional, bilaterals o multilaterals, dirigits a promoure els intercanvis culturals, així com l'assessorament sobre la participació espanyola en organismes internacionals.
* L'elaboració i coordinació del Pla de relacions internacionals del Departament i el disseny i impuls de la promoció de les indústries culturals d'Espanya en l'exterior.
* La proposta de les mesures adequades per a la defensa i protecció de la propietat intel·lectual i l'exercici de les funcions que corresponguin al Departament en matèria de registre de la propietat intel·lectual i les relatives a les entitats de gestió col·lectiva de drets de propietat intel·lectual.
* La cooperació amb l'acció cultural de les Comunitats Autònomes, propiciant, de comú acord, la comunicació cultural entre elles, el coneixement de la pluralitat i riquesa dels seus respectius patrimonis culturals, així com l'intercanvi d'informació sobre les seves activitats culturals.
* El seguiment i la tramitació dels convenis de col·laboració del Departament amb les Comunitats Autònomes, així com el seguiment dels actes i disposicions de les Comunitats Autònomes.
* La promoció del coneixement de la diversitat cultural de les Comunitats Autònomes a l'exterior, d'acord amb elles.

## Estructura

La Direcció general d'Indústries Culturals i del Llibre té sota la seva dependència els següents òrgans:
* Subdirecció General de Promoció d'Indústries Culturals i Mecenatge.
* Subdirecció General de Cooperació i Promoció Internacional de la Cultura.
* Subdirecció General de Propietat Intel·lectual.
* Subdirecció General de cooperació Cultural amb les Comunitats Autònomes.

## Directors generals

* Adriana Moscoso del Prado Hernández (2018-)
* Santos Castro Fernández (2010-2012) (DG de Política i Indústries Culturals)
* Guillermo Corral Van Damme (2008-2010)
* Carlos Alberdi Alonso (2004-2008) (DG d Cooperació i Comunicació Cultural)
* Áurea María Roldán Martín (2001-2004)
* Inés Argüelles Salaverría (2000-2001)
* Rafael Rodríguez-Ponga y Salamanca (1996-2000)
* Margarita Sáenz de la Calzada Zuloaga (1994-1996) (DG de Cooperació Cultural)
* Ángeles Gutiérrez Fraile (1988-1993)
* Arsenio Lope Huerta (1987-1988)
* Ana Puértolas Villanueva (1985-1987)
* Eduardo Ballester Giner (1978-1979) (DG de Difusió Cultural)
* Antonio Agustín Papell Cervera (1977-1978)

## Referències

* ↑ «Real Decreto 817/2018, de 6 de julio, por el que se desarrolla la estructura orgánica básica del Ministerio de Cultura y Deporte y se modifica el Real Decreto 595/2018, de 22 de junio, por el que se establece la estructura orgánica básica de los departamentos ministeriales.» (en castellà). [Consulta: 10 juliol 2018].
* ↑ «Real Decreto 854/2018, de 6 de julio, por el que se nombra Directora General de Industrias Culturales y Cooperación a doña Adriana Moscoso del Prado Hernández.» (en castellà). [Consulta: 10 juliol 2018].